
Opravné uznesenie Okresný súd Lučenec vo veci starostlivosti o maloleté dieťa: A. B., narodený XX.XX.XXXX, t.č. v dočasnej starostlivosti navrhovateľov, zastúpené poručníkom: mesto C., v konaní kolíznym opatrovníkom: Úrad práce, sociálnych vecí a rodiny Lučenec, dieťa rodičov: otec neuvedený a matka D. B., narodená XX.XX.XXXX, trvale bytom C., t.č. E., F., na neznámom mieste, zast. zákonnou zástupkyňou matkou G. B., narodenou XX.XX.XXXX, trvale bytom C., t.č. E., F., na neznámom mieste, za účasti navrhovateľov: H. I., narodený XX.XX.XXXX a C. I., narodená XX.XX.XXXX, obaja trvale bytom J. XXXX/XX, K., o zverenie maloletého dieťaťa do predosvojiteľskej starostlivosti, takto rozhodol: Bod 1. odôvodnenia rozsudku Okresného súdu Lučenec č. k. 15P/30/2025-104 zo dňa 12.05.2025 s a o p r a v u j e tak, že správne má znieť: „Navrhovatelia sa podaným návrhom domáhali zverenia maloletého A. B. do ich spoločnej predosvojiteľskej starostlivosti.“ odôvodnenie: 1. Okresný súd Lučenec vo veci starostlivosti o maloleté dieťa: A. B., nar. XX.XX.XXXX rozhodol rozsudkom č. k. 15P/30/2025-104 zo dňa 12.05.2025. 2. V písomnom vyhotovení rozsudku, v časti jeho odôvodnenia došlo v bode 1. k zrejmej nesprávnosti, keď súd nesprávnym menom označil maloleté dieťa „Navrhovatelia sa podaným návrhom domáhali zverenia maloletej C. K. do ich spoločnej predosvojiteľskej starostlivosti.“. 3. Podľa § 2 ods. 1 zákona č. 161/2015 Z. z. Civilný mimosporový poriadok, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 234 ods. 1 zákona č. 160/2015 Z. z. Civilný sporový poriadok (ďalej len „CSP“), súd rozhoduje uznesením, ak nerozhoduje vo veci samej. 5. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Vzhľadom k tomu, že súd v bode 1. odôvodnenia rozsudku č. k. 15P/30/2025-104 zo dňa 12.05.2025 nesprávnym menom označil maloleté dieťa, bod 1. odôvodnenia rozsudku v zmysle § 224 CSP opravil tak, že správne má znieť „Navrhovatelia sa podaným návrhom domáhali zverenia maloletého A. B. do ich spoločnej predosvojiteľskej starostlivosti.“. Poučenie: Proti tomuto uzneseniu odvolanie nie je prípustné podľa § 357 CSP.

